=== 1986–87: Udseende, sladderblade, ''Bad'', selvbiografi og film ===
Jacksons hud havde en mellem-brun farve i hele hans ungdom, men fra begyndelsen af 1980'erne begyndte den at blive blegere. Ændringen blev vidt dækket af medierne, og der fremkom rygter om, at han afblegede sin hud.<ref name = "campbell (1995) 14-16">Campbell (1995), s. 14–16</ref> Ifølge [[J. Randy Taraborrelli]]s biografi blev Jackson i 1986 diagnosticeret med [[vitiligo]] og [[Systemisk Lupus Erythematosus|lupus]]; vitiligo-sygdommen gjorde hans hud delvist lysere, og lupusen var i [[bedring]]; begge sygdomme gjorde ham følsom overfor sollys. Behandlingerne, som han brugte mod sygdommene, gjorde hans hud lysere, og når det blev lagt til den make-up han brugte for at skjule pletter, kunne han virke meget bleg.<ref name="Taraborrelli">Taraborrelli, s. 434–436</ref> Hans ansigts struktur ændrede sig også: flere kirurger spekulerede på, om han havde fået flere næseoperationer, et løft af panden, fortyndede læber og kindbenskirurgi.<ref>[http://abcnews.go.com/Health/Cosmetic/story?id=131910&page=1 Surgeon: Michael Jackson A 'Nasal Cripple'], [[ABC News]], 8. februar 2003. {{en sprog}}</ref>
Kunst Samfund Musik Erhvervsliv Kultur Død Organisationer